CELEX: 32014D0332
Language: ro
Date: 2014-06-04 00:00:00
Title: 2014/332/UE: Decizia de punere în aplicare a Comisiei din 4 iunie 2014 de modificare a anexelor la Deciziile 92/260/CEE, 93/197/CEE și 2004/211/CE în ceea ce privește condițiile de sănătate animală și certificarea veterinară pentru importul de cai înregistrați provenind din anumite părți ale teritoriului Indiei [notificată cu numărul C(2014) 3582]  Text cu relevanță pentru SEE

6.6.2014   
            
            
               RO
            
            
               Jurnalul Oficial al Uniunii Europene
            
            
               L 167/52
            
         DECIZIA DE PUNERE ÎN APLICARE A COMISIEI
   din 4 iunie 2014
   de modificare a anexelor la Deciziile 92/260/CEE, 93/197/CEE și 2004/211/CE în ceea ce privește condițiile de sănătate animală și certificarea veterinară pentru importul de cai înregistrați provenind din anumite părți ale teritoriului Indiei
   
      
         [notificată cu numărul C(2014) 3582]
      
   
   (Text cu relevanță pentru SEE)
   
      (2014/332/UE)
   
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Directiva 92/65/CEE a Consiliului din 13 iulie 1992 de definire a cerințelor de sănătate animală care reglementează schimburile și importurile în Comunitate de animale, material seminal, ovule și embrioni care nu se supun, în ceea ce privește cerințele de sănătate animală, reglementărilor comunitare speciale prevăzute în anexa A punctul I din Directiva 90/425/CEE (1), în special articolul 17 alineatul (3) litera (a),
   având în vedere Directiva 2009/156/CE a Consiliului din 30 noiembrie 2009 privind condițiile de sănătate animală care reglementează circulația și importul de ecvidee provenind din țări terțe (2), în special articolul 12 alineatele (1) și (4), articolul 15 litera (a), articolul 16 alineatul (2) și articolul 19 teza introductivă și literele (a) și (b),
   întrucât:
   
               (1)
            
            
               Directiva 2009/156/CE stabilește condițiile de sănătate animală pentru importul în Uniune de ecvidee vii. Aceasta prevede că importurile de ecvidee în Uniune sunt autorizate numai din țările terțe care îndeplinesc anumite cerințe de sănătate animală.
            
         
               (2)
            
            
               Decizia 92/260/CEE a Comisiei (3) stabilește condițiile de sănătate animală și certificarea veterinară necesare pentru admiterea temporară în Uniune a cailor înregistrați pentru o perioadă de mai puțin de 90 de zile, provenind din țările terțe clasificate în grupuri sanitare specifice, astfel cum sunt menționate în anexa I la decizia menționată. Anexa II la decizia menționată anterior stabilește modelele de certificate de sănătate animală care trebuie să însoțească animalele care sosesc din țările terțe clasificate în grupuri sanitare corespunzătoare.
            
         
               (3)
            
            
               Decizia 93/197/CEE a Comisiei (4) stabilește condițiile de sănătate animală și certificarea veterinară necesare pentru importurile în Uniune de ecvidee înregistrate și ecvidee pentru reproducție și producție provenind din țările terțe clasificate în grupuri sanitare specifice, astfel cum sunt menționate în anexa I la decizia menționată. Respectiva anexă specifică, de asemenea, categoria de ecvidee autorizate pentru importurile provenite dintr-o anumită țară terță. Anexa II la decizia menționată anterior stabilește modelele de certificate de sănătate animală care trebuie să însoțească animalele care sosesc din țările terțe clasificate în grupuri sanitare corespunzătoare.
            
         
               (4)
            
            
               Decizia 2004/211/CE a Comisiei (5) stabilește o listă a țărilor terțe sau a părților acestora, în cazul în care se aplică regionalizarea, din care statele membre autorizează importurile de ecvidee și de material seminal, de ovule și de embrioni din specia ecvină și precizează celelalte condiții care se aplică acestor importuri. Această listă figurează în anexa I la decizia respectivă.
            
         
               (5)
            
            
               Din informațiile disponibile, India este indemnă de pesta cabalină africană, în conformitate cu legislația Uniunii, iar ultimul caz de pestă cabalină africană a fost raportat în 1963. De asemenea, India a fost indemnă de encefalomielită ecvină venezueleană de cel puțin doi ani, boală care nu a fost niciodată raportată în această țară terță. Totuși, morva este prezentă în unele părți ale teritoriului Indiei și nu există informații privind prezența durinei.
            
         
               (6)
            
            
               Luând în considerare situația epidemiologică din India în ceea ce privește bolile transmisibile la ecvidee, țara terță respectivă ar trebui să fie clasificată în grupul sanitar C, astfel cum este prevăzut în anexa I la Deciziile 92/260/CEE și, respectiv, 93/197/CEE.
            
         
               (7)
            
            
               Deoarece riscul îmbolnăvirii de morvă este mai mic în cazul cailor înregistrați, este oportun să se limiteze introducerea în Uniune de ecvidee numai la caii înregistrați și să se solicite ca acești cai înregistrați introduși în Uniune, în conformitate cu Deciziile 92/260/CEE sau 93/197/CEE, să fie supuși unor teste de depistare pentru morvă și durină. Modelul de certificat de sănătate animală „C” care figurează în anexa II respectivă la deciziile menționate ar trebui, prin urmare, să precizeze aceste teste pentru introducerea cailor înregistrați provenind din India.
            
         
               (8)
            
            
               Prin urmare, anexele I și II la Decizia 92/260/CEE și la Decizia 93/197/CEE ar trebui modificate în consecință.
            
         
               (9)
            
            
               Prin scrisoarea din 31 decembrie 2013, India a informat Comisia cu privire la înființarea unei zone indemne de maladii ale ecvideelor la Remount and Veterinary Corps (RVC) Centre, Meerut Cantonment, districtul Meerut, diviziunea Meerut din statul Uttar Pradesh, și a furnizat garanțiile necesare în conformitate cu dispozițiile articolului 12 din Directiva 2009/156/CE.
            
         
               (10)
            
            
               În așteptarea rezultatului unei misiuni de audit a Comisiei și având în vedere că India dorește să participe la Jocurile Ecvestre Internaționale ale Fédération Èquestre Internationale (FEI) din Normandia, Franța, în august 2014, zona indemnă de maladii ale ecvideelor stabilită în India ar trebui să fie aprobată cu titlu temporar până în octombrie 2014.
            
         
               (11)
            
            
               Regionalizarea ar trebui, de asemenea, să includă modalități de transfer al cailor înregistrați provenind din zona indemnă de maladii ale ecvideelor către cel mai apropiat aeroport internațional, pentru care India a prezentat procedurile standard de operare și măsurile de biosecuritate.
            
         
               (12)
            
            
               Prin urmare, anexa I la Decizia 2004/211/CE ar trebui modificată în consecință.
            
         
               (13)
            
            
               Măsurile prevăzute în prezenta decizie sunt conforme cu avizul Comitetului permanent pentru lanțul alimentar și sănătatea animală,
            
         ADOPTĂ PREZENTA DECIZIE:
   Articolul 1
   Anexele I și II la Decizia 92/260/CEE se modifică în conformitate cu anexa I la prezenta decizie.
   Articolul 2
   Anexele I și II la Decizia 93/197/CEE se modifică în conformitate cu anexa II la prezenta decizie.
   Articolul 3
   Anexa I la Decizia 2004/211/CE se modifică în conformitate cu anexa III la prezenta decizie.
   Articolul 4
   Prezenta decizie se adresează statelor membre.
   
      Adoptată la Bruxelles, 4 iunie 2014.
      
         
            Pentru Comisie
         
         Tonio BORG
         
            Membru al Comisiei
         
      
   
   
      (1)  JO L 268, 14.9.1992, p. 54.
   
      (2)  JO L 192, 23.7.2010, p. 1.
   
      (3)  Decizia 92/260/CEE a Comisiei din 10 aprilie 1992 privind măsurile sanitare și certificarea veterinară pentru admiterea temporară a cailor înregistrați (JO L 130, 15.5.1992, p. 67).
   
      (4)  Decizia 93/197/CEE a Comisiei din 5 februarie 1993 privind condițiile de sănătate animală și certificarea veterinară la importul de ecvidee înregistrate și ecvidee pentru reproducție și producție (JO L 86, 6.4.1993, p. 16).
   
      (5)  Decizia 2004/211/CE a Comisiei din 6 ianuarie 2004 de elaborare a listei țărilor terțe și a părților din teritoriile acestor țări din care statele membre autorizează importurile de ecvidee vii și de material seminal, de ovule și embrioni din specia ecvină și de modificare a Deciziilor 93/195/CEE și 94/63/CE (JO L 73, 11.3.2004, p. 1).
   
      ANEXA I
      Anexele I și II la Decizia 92/260/CEE se modifică după cum urmează:
      
                  1.
               
               
                  În anexa I, lista țărilor terțe clasificate în grupul sanitar C se înlocuiește cu următorul text:
                  „Grupul sanitar C (1)
                  
                  Canada (CA), China (3) (CN), Hong Kong (HK), India (3) (IN), Japonia (JP), Republica Coreea (KR), Macao (MO), Malaysia (Peninsula) (MY), Singapore (SG), Thailanda (TH), Statele Unite ale Americii (US)”.
               
            
                  2.
               
               
                  În anexa II, în modelul de certificat de sănătate animală C, în secțiunea III, litera (l) se înlocuiește cu următorul text:
                  
                              „(l)
                           
                           
                              În cazul în care un cal provenind din China (1) (3), India (1) (3) sau Thailanda (3) a fost supus unor teste de fixare a complementului pentru depistarea morvei și a durinei, ale căror rezultate au fost negative la o diluție a serului de 1 la 10, efectuate pe o probă de sânge recoltată în termen de 10 zile înainte de export la data de … (4)(5);”.
                           
                        
            
   
      ANEXA II
      Anexele I și II la Decizia 93/197/CEE se modifică după cum urmează:
      
                  1.
               
               
                  În anexa I, lista țărilor terțe clasificate în grupul sanitar C se înlocuiește cu următorul text:
                  „Grupul sanitar C (1)
                  
                  Canada (CA), China (2)(3) (CN), Hong Kong (3) (HK), India (2)(3) (IN), Japonia (3) (JP), Republica Coreea (3) (KR), Macao (3) (MO), Malaysia (Peninsula) (3) (MY), Singapore (3) (SG), Thailanda (3) (TH), Statele Unite ale Americii (US)”.
               
            
                  2.
               
               
                  În anexa II, în modelul de certificat de sănătate animală C, în secțiunea III, litera (m) se înlocuiește cu următorul text:
                  
                              „(m)
                           
                           
                              În cazul în care un cal provenind din China (1)(3), India (1)(3) sau Thailanda (3) a fost supus unor teste de fixare a complementului pentru depistarea morvei și a durinei, ale căror rezultate au fost negative la o diluție a serului de 1 la 10, efectuate pe o probă de sânge recoltată în termen de 10 zile înainte de export la data de … (4);”.
                           
                        
            
   
      ANEXA III
      Anexa I la Decizia 2004/211/CE se modifică după cum urmează:
      
                  1.
               
               
                  Se introduce următorul rând în ordinea codului ISO al țării:
                  
                              „IN
                           
                           
                              India
                           
                           
                              IN-0
                           
                           
                              Întreaga țară
                           
                           
                              C
                           
                           
                              —
                           
                           
                              —
                           
                           
                              —
                           
                           
                              —
                           
                           
                              —
                           
                           
                              —
                           
                           
                              —
                           
                           
                              —
                           
                           
                              —
                           
                           
                               
                           
                        
                              IN-1
                           
                           
                              Zona indemnă de boli ale ecvideelor, situată la Remount and Veterinary Corps (RVC) Centre, Meerut Cantonment, districtul Meerut, divizia Meerut statul Uttar Pradesh, inclusiv pasajul rutier de la și până la aeroportul din New Delhi
                              (pentru informații suplimentare, a se vedea caseta 6)
                           
                           
                              C
                           
                           
                              X
                           
                           
                              —
                           
                           
                              X
                           
                           
                              —
                           
                           
                              —
                           
                           
                              —
                           
                           
                              —
                           
                           
                              —
                           
                           
                              —
                           
                           
                              Valabil până la 31 octombrie 2014”
                           
                        
            
                  2.
               
               
                  Se adaugă următoarea casetă 6:
                  
                              „Caseta 6
                           
                           
                               
                           
                        
                              IN
                           
                           
                              India
                           
                           
                              IN-1
                           
                           
                              Zona indemnă de boli ale ecvideelor de la Remount and Veterinary Corps (RVC) Centre, Meerut Cantonment, districtul Meerut, divizia Meerut, Statul Uttar Pradesh (localizată la 29,028893, 77,731018 sau + 29°01′44,01′′, + 77°43′51,66′′) și care este înconjurată de o zonă de supraveghere de cel puțin 10 km, inclusiv accesul pe drumurile naționale Roorkee, Mawana și Delhi înspre autostrada națională nr. 58, urmat pe Hapur Road (57), GT Road, Dharampura Road, Eastern Approach Road, Yudister Setu, Lala Hardev Sahai Marg, Mahatma Road, Vandemataram Marg, National Highway nr. 8, Airport Road, Ullan Batar Marg către aeroportul internațional Indira Gandhi din New Delhi.”